Document ID: 31991L0326

ΟΔΗΓΙΑ ΤΗΣ ΕΠΙΤΡΟΠΗΣ της 5ης Μαρτίου 1991 για δέκατη τρίτη προσαρμογή στην τεχνική πρόοδο της οδηγίας 67/548/ΕΟΚ περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισήμανσης των επικίνδυνων ουσιών ( 91/326/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισήμανσης των επικίνδυνων ουσιών ( 1 ), όπως τροποποιήθηκε τελευταία από την οδηγία 79/831/ΕΟΚ ( 2 ), και ιδίως το άρθρο 19,
Εκτιμώντας :
ότι το παράρτημα Ι της οδηγίας 67/548/ΕΟΚ περιέχει κατάλογο επικίνδυνων ουσιών, καθώς και ενδείξεις για τις διαδικασίες ταξινόμησης και επισήμανσης κα'θε ουσίας - ότι είναι αναγκαίο να προστεθεί στον κατάλογο αυτόν αριθμός ουσιών που έχουν κοινοποιηθεί στην Επιτροπή σύμφωνα με την εν λόγω οδηγία -
ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές των επικίνδυνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Η οδηγία 67/548/ΕΟΚ τροποποιείται ως εξής :
1 . Στο τέλος του τμήματος αρίθμηση των περιεχομένων του παραρτήματος Ι, του προλόγου του παραρτήματος Ι, προστίθεται η ακόλουθη παράγραφος :
"Ο αριθμός ΕΟΚ που χρησιμοποιείται στο παράρτημα Ι για τις επικίνδυνες ουσίες που γνωστοποιούνται σύμφωνα με το άρθρο 6 της οδηγίας 67/548/ΕΟΚ είναι όμοιος με τον αριθμό που χρησιμοποιείται στον ευρωπαϊκό κατάλογο των γνωστοποιημένων ουσιών ( ELINCS ). Η αρίθμηση αυτή είναι ένα σύστημα με επτά αριθμούς του τύπου XXX.XXX.X που αρχίζει στο 400.010.9."
2 . Οι ουσίες που περιλαμβάνονται στο παράρτημα της παρούσας οδηγίας προστίθενται στο παράρτημα Ι .
Άρθρο 2
Τα κράτη μέλη θέστουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Ιουλίου 1992 .
Τα κράτη μέλη ενημερώνουν αμέσως την Επιτροπή σχετικά .
Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους . Ο τρόπος της παραπομπής αποφασίζεται από τα κράτη μέλη.
Άρθρο 3
Η παρούσα οδηγία απευθύνεται στα κράτη μέλη . Βρυξέλλες, 5 Μαρτίου 1991 .

Labels: 12
3
15
20